**פרשת יתרו תשע"ח**

**“Alexa – Can I use you on Shabbat?”:**

**And other Queries**

|  |  |
| --- | --- |
| **הרב ישראל רוזן – הפעלת חיישנים בהלכה**  **(תחומין תשע"ה)**  **יד. סיכום**  **א**. הפעלת מכשיר חשמלי או אלקטרוני מכל סוג שהוא אסורה בשבת, אם האדם הפעילו  לצורכו או לצורך אחרים.  **ב.** אין הבדל אם ההפעלה היא בידיים ממש, כמו בלחיצת כפתור או הסטת מתג, או  שההפעלה היא באמצעות חיישנים, שלט אלקטרוני או כל ציוד תקני אחר.  **ג**. גם אם האדם לא הפעיל מכשיר חשמלי בידיו, ולא עשה כל פעולה מיוחדת לשם  הפעלה, אלא רק הלך בדרכו, אך הוא יודע שיש חיישן שיגרום הפעלה לצורכו, כגון  פתיחת דלת, הדחת שירותים או הפעלת מזגן וכד' - הליכתו אסורה במקום זה.  **ד.** אם אדם הפעיל חיישן אך אין שום מכשיר שהופעל ע"י כך, כמו בחיישן אזעקה בשעה  שזו שאיננה פעילה, אין איסור בדבר. רצוי שתגובת החיישן עצמו לא תיראה על ידי  נורית חיווי, מטעמי 'מדיניות' ותחושת השבת, אך אם היא נראית אין איסור.  **ה.** אם אדם הלך בדרכו והפעיל מנורה או כל מכשיר אחר שאין לו עניין בו )חולף ליד בית  זר( - הדבר מותר, כעין 'מתעסק'.  **ו**. יש שהורו שמותר לעבור ליד חיישן שמדליק אור בחדר מדרגות או במסדרון במלון,  אם יש במקום תאורה נמוכה שדי בה כדי שהאדם יוכל להסתדר ללא תוספת האור.  **ז**. אם החיישן אינו מפעיל מכשיר אלא רק משנה את עוצמת הזרם, המתח או התדר,  והתוצאה החשמלית רק השתנתה ברצף - מותר לכתחילה לגרום להפעלת חיישן זה  )אם אין בו נורת ליבון או גוף חימום הנחשבים אש(. זו סיבת ההיתר למעבר ליד  מצלמות וציוד דומה כמו איתורן G.P.S. , אזיקון אלקטרוני וגלאים נוספים אשר אין  מפעילים שום מכשיר או ציוד אלא רק משנים עוצמת מכשיר הפועל כבר.  **ח**. שינויים כאלו באמצעות חיישן מצויים במזגני אינוורטר, במשאבות להגברת לחץ  ובפנסי תאורה מסוימים, ויש להתירם. | **הרב נחום רבינוביץ - הפעלה חשמלית בשבת ע"י חיישנים, דיבור או מחשבה (תחומין תשע"ו)**  **ז. מסקנות**  1 . אסור להפעיל בשבת בדיבור מערכת חשמלית העושה מלאכה מל"ט מלאכות.  2 . אסור להפעיל בשבת מערכת חשמלית העושה מלאכה מל"ט מלאכות גם כאשר  הפעלתה נעשית רק ע"י חיישנים כאשר המערכת בנויה באופן כזה שזהו דרך  הפעלתה והאדם מכוון להפעילה.  3 . אף שאין בהפעלת מערכת חשמלית בשבת על ידי מחשבה איסור תורה, מכל מקום  אם נעשית על ידה מלאכה מל"ט מלאכות אסור להפעילה כאשר זהו דרך הפעלתה  והאדם מכוון להפעילה.  4 . מערכת חשמלית שלא נעשית בה מלאכה מל"ט מלאכות, והמופעלת ע"י חיישנים  בלבד, מותר ליהנות מפעולתה. לפיכך מותר לעבור דרך דלת אוטומטית כאשר  ההליכה לעברה תגרום לפתיחתה. |

|  |  |  |
| --- | --- | --- |
| **שמות פרק טז** | **שמות פרק כ** | **שמות פרק לא** |
| (כב) ויהי ביום הששי לקטו לחם משנה שני העמר לאחד ויבאו כל נשיאי העדה ויגידו למשה:  ויאמר אלהם הוא **אשר דבר ידוד שבתון שבת קדש לידוד מחר** את אשר תאפו אפו ואת אשר תבשלו בשלו ואת כל העדף הניחו לכם למשמרת עד הבקר: | (ח) זָ זכור את יוֹם השבת לקדשו  ט) ששת ימים תַּעֲבֹד וְעָשִׂיתָ כָּל מְלַאכְתֶּךָ:  (י) וְיוו וביו ֹם הַשְּׁבִיעִי שַׁבָּת לַה' אֱ-לֹקיךָ לֹא תַעֲשֶׂה  שכל כָל כל מְלָאכָה אַתָּה וּבִנְךָ וּבִתֶּךָ עַבְדְּךָ וַאֲמָתְךָ | (יד) וּשְׁמַרְתֶּם אֶת הַשַּׁבָּת כִּי קֹדֶשׁ הִוא לָכֶם מְחַלֲלֶיהָ מוֹת יוּמָת כִּי כָּל הָעֹשֶׂה בָהּ מְלָאכָה וְנִכְרְתָה הַנֶּפֶשׁ הַהִוא מִקֶּרֶב עַמֶּיהָ: |

**4) העמק דבר על שמות פרק טז פסוק כג**

**ויאמר אלהם.** לזקנים שיגידו לישראל ... והיינו משום שמשה חשב גם עתה שעדיין לא הגיע זמן אזהרה לישראל על שבת עד בואם להר סיני וכאן אינו אלא משום קדושת היום לה' מששת ימי בראשית...

**שבתון שבת קדש לה'**. שהוא כביכול מקדש השבת....

**את אשר תאפו אפו**. ...אמנם יש להבין למאי אמר משה כך. אם ללמדנו שאסור לאפות בשבת. אי אפשר לומר כן. חדא שהרי לא ביאר איסור מלאכות השבת. ותו שכבר ביארנו שכאן לא היו אזהרות אלא מה שנוגע לענין. וגם מה שסיים משה אות כל העודף הניחו לכם למשמרת עד הבוקר, אינו מובן למאי סיים עד הבוקר ... ומיבעי לומר הניחו לכם על מחר.

**אלא כך אמר משה שאי אפשר לאכול בשבת אלא מה שהוכן על שבת קודש. אבל אם לא הוכן ... של ע"ש הוא; א"א להניחו על מחר - ויהי כמו בכל יום שמתקלקל הנותר למחר ולמד זה משה ממה שאמר ה' והכינו את אשר יביאו דווקא אם יכינו...**

**6) רמב"ם הלכות שבת-הקדמה**

הלכות שבת. יש בכללן חמש מצות, שתי מצות עשה, ושלש מצות לא תעשה. וזה הוא פרטן:

(א) **לשבות בשביעי. (ב) שלא לעשות בו מלאכה.** (ג) שלא לענוש בשבת. (ד) שלא לצאת חוץ לגבול בשבת. (ה) לקדש היום בזכירה. וביאור מצות אלו בפרקים אלו.

**7) רמב"ם הלכות שבת פרק א הלכה א**

**שביתה בשביעי ממלאכה מצות עשה שנאמר +שמות כ"ג+ וביום השביעי תשבות**, וכל העושה בו מלאכה ביטל מצות עשה ועבר על לא תעשה שנאמר +שמות כ'+ לא תעשה כל מלאכה, ומה הוא חייב על עשיית מלאכה, אם עשה ברצונו בזדון חייב כרת, ואם היו שם עדים והתראה נסקל, ואם עשה בשגגה חייב קרבן חטאת קבועה.

**8) רמב"ם הלכות שבת פרק כא הלכה א**

**נאמר בתורה +שמות כ"ג+ תשבות אפילו מדברים שאינן מלאכה חייב לשבות מהן,** ודברים הרבה הן שאסרו חכמים משום שבות, מהן דברים אסורים מפני שהן דומים למלאכות ומהן דברים אסורים גזרה שמא יבוא מהן איסור סקילה...

**9) ויקרא פרק כג פסוק כד**

דַּבֵּר אֶל בְּנֵי יִשְׂרָאֵל לֵאמֹר בַּחֹדֶשׁ הַשְּׁבִיעִי בְּאֶחָד לַחֹדֶשׁ יִהְיֶה לָכֶם שַׁבָּתוֹן זִכְרוֹן תְּרוּעָה מִקְרָא קֹדֶשׁ:

**10) רמב"ן ויקרא פרק כג פסוק כד**

…ונראה לי שהמדרש הזה לומר **שנצטוינו מן התורה להיות לנו מנוחה בי"ט אפילו מדברים שאינן מלאכה, לא שיטרח כל היום למדוד התבואות ולשקול הפירות והמתנות ולמלא החביות יין, ולפנות הכלים וגם האבנים מבית לבית וממקום למקום, ואם היתה עיר מוקפת חומה ודלתות נעולות בלילה יהיו עומסים על החמורים ואף יין וענבים ותאנים וכל משא יביאו בי"ט ויהיה השוק מלא לכל מקח וממכר, ותהיה החנות פתוחה והחנוני מקיף והשלחנים על שלחנם והזהובים לפניהם,** ויהיו הפועלים משכימין למלאכתן ומשכירין עצמם כחול לדברים אלו וכיוצא בהן, והותרו הימים הטובים האלו ואפילו השבת עצמה שבכל זה אין בהם משום מלאכה, **לכך אמרה תורה "שבתון" שיהיה יום שביתה ומנוחה לא יום טורח. וזהו פירוש טוב ויפה…**

והנה הוזהרו על המלאכות בשבת בלאו ועונש כרת ומיתה והטרחים והעמל בעשה הזה, ובי"ט המלאכה בלאו והטורח בעשה. וממנו אמר הנביא (ישעיה נח יג) מעשות דרכיך ממצוא חפצך ודבר דבר. וכן שבת שבתון יהיה לארץ (להלן כה ד), שבת של מנוחה, שלא יחרוש ולא יעבוד אותה כלל. וזהו מה שדרשו שאין בחולו של מועד משום שבות. וזה מן התורה, שאלו מדבריהם כל דבר שאינו עושה אינו אומר לגוי ועושה (מו"ק יב א), שאפילו בשבות דאמירה החמירו בה:

**11) רמב"ן ויקרא פרק יט פסוק ב**

...**וזה דרך התורה לפרוט ולכלול בכיוצא בזה**, כי אחרי אזהרת **פרטי הדינין בכל משא ומתן** שבין בני אדם, לא תגנוב ולא תגזול ולא תונו ושאר האזהרות**, אמר בכלל ועשית הישר והטוב** (דברים ו יח), שיכניס בעשה היושר וההשויה וכל לפנים משורת הדין לרצון חבריו, כאשר אפרש (שם) בהגיעי למקומו ברצון הקב"ה. **וכן בענין השבת, אסר המלאכות בלאו והטרחים בעשה כללי שנאמר תשבות, ועוד אפרש זה (להלן כג כד) בע"ה:**